NoClue

Ricky Raphel Brown (1985-yil 28-yanvarda tavallud topgan) NoClue taxallusi bilan tanilgan Sietllik amerikalik reper. U 2005-yil yanvar oyida 51,27 soniyada 723 ta soʻz (sekundiga 14,1 soʻz) oʻqigan. Bu bilan Brown Ginnes rekordlar kitobining, „Dunyodagi eng tez rep-MC“ nomli rasmiy mukofotini qoʻlga kiritgan.

Hayoti 
NoClue Vashington shtatidagi Sietl shahrida ulgʻaygan. U toʻrt yoshida rep ayta boshlagan va toʻqqiz yoshida oʻzining qoʻshiqlari uchun matn yozishga kirishgan. Brownning bobosi „The Singing Galatians“ gospel guruhining aʼzosi boʻlgani sababli, u musiqa sohasida oʻsib-ulgʻaygan. Brown har ikki hafta yakshanba kuni bobosining ushbu guruh bilan oʻtkazadigan ovoz yozish mashgʻulotlarida qatnashib, studiya tajribasini orttirgan. Brownning birinchi yozuvlari Brown oʻrta maktabda oʻqib yurganida amakivachchalari bilan qilingan mashhur rep-bitlar toʻplamidan iborat edi.

Yoʻnalishi 
NoClue – Gʻarbiy qirgʻoq hip-hopi taʼsirida shakllangan hip-hop ijrochisi. U oʻzining har bir qoʻshigʻida namoyon boʻlgan oʻtkir va optimistik ruhiyati bilan koʻp qirrali shoir sifatida oʻzini namoyon etgan. Brown reper Tupak Shakurni qoʻshiqlaridan va ijodidan ilhomlanib qoʻshiqlar yozgan. Uning aytishicha, NoClue taxallusi „dunyoning u qanday taʼsir koʻrsatishi haqida hech qanday tasavvurga ega boʻlmaganligidan“ kelib chiqqan.

Homiylik

Nyu-Yorkdagi Wix Music va YouTube Space 
2015-yil noyabr oyida Wix.com Music ishga tushirilishi munosabati bilan NoClue #OpeningAct kampaniyasi tomonidan YouTube Space New York’da 6K 360 virtual reallik formatida maxsus chiqish uchun tanlandi. Ushbu chiqish uning „Voices“ nomli singlini oʻz ichiga olgan.

Mercedes-AMG 
NoClue guruhi ijrosidagi „Movement“ qoʻshigʻi 2014-yil davomida Germaniyada Mercedes-AMG hashamatli avtomobillarining (2014-yil modellari) umummilliy reklamasida yangrab turgan.

Microsoft Windows Azure 
NoClue 2012-yil oktyabrda Microsoft Windows Azureʼning yuz timsoliga aylangan. Qayta ishga tushirishning reklama roligi tez tarqalib, bahs-munozaralarga sabab boʻlgan. Brownning tez va murakkab nutq uslubi tanqidga uchragan, biroq uning aniq-ravshan matnlarni tez aytishi maqtovga sazovor boʻlgan. Hozirda Microsoft nomidan Brownning rep ijrosiga raqobat qilish maqsadida onlayn tanlov oʻtkazilmoqda.

Samsung Galaxy S III Optus 4G bilan 
NoClue dunyodagi eng tez notiq (Shon Shennon), eng tez oʻquvchi (Govard Berg) va eng tez matnli xabar yuboruvchi (Melissa Tompson) bilan hamkorlikda, 2012-yil sentyabr oyida Avstraliyaning Sidney va Pert shaharlarida Samsung Galaxy S III taqdimoti bilan bir vaqtda Optusning 4G isteʼmol tarmoqlari debyutini amalga oshirgan.

Long Live LLC va Cinema 28 
NoClue – Long Live LLC kompaniyasining bosh direktori va asoschisidir. 2012-yil kuzida tashkil etilgan Cinema 28 nomli video ishlab chiqarish boʻyicha shoʻba korxonasi ham mavjud boʻlgan. Ushbu kompaniya professional modellar portfoliosi, musiqa kliplari va toʻy kinematografiyasi sohasida ixtisoslashgan boʻlib, dron-kameralar va 4K jihozlaridan foydalangan. Long Live LLC ning debyut qisqa metrajli videoklipi 2014-yil 21-yanvarda World Star Hip Hop saytida ilk bor namoyish etilgan va jami 950 000 dan ortiq koʻrishlar soniga erishgan. Ushbu koʻrishlar orasida Bad Girls Club telekoʻrsatuvining 10-mavsumidagi Jenn, va NoClue ning „Clapp“ nomli musiqiy singli ham joy olgan.

OAVda chiqishi

iTunes 
NoCluening „NoClue“ nomli albomi 2014-yil oktyabr oyida iTunes Top 50 reytingining birinchi sahifasidan oʻrin egallagan.

Discovery Channel 
NoClue 2014-yil 23-aprelda Discovery Channelda Daily Planet teledasturining „Sayyoradagi eng tez oʻnta narsa“ toʻplamida namoyish etilgan.

Musiqiy relizlari

Diskografiyasi 
 NoClue – EP: (2014 – iTunes, Amazon, va Rhapsodyda)
  Just landed – Mixtape: (2012- ThaNorthWest.com da)
 4Warning – EP: (2011 – iTunes, Amazon, va Rhapsodyda)
 The Beginning – EP: (2010- Available on iTunes, Amazon, and Rhapsody)

Ginnes rekordi 
Brown 2005-yilda 20 yoshida Ginnesning jahon rekordini yangilab, dunyodagi eng tez repperga aylangan. Bu rekord 2005-yil 15-yanvarda Sietldagi B&G Studios studiyasida litsenziyalangan nutq terapevti nazorati ostida yozib olingan. Brown repni soniyasiga 14,1 soʻz tezlikda ijro etib, 1998-yilda Chikagolik reper Rebel XD tomonidan oʻrnatilgan soniyasiga 12,5 soʻzlik avvalgi rekordni yangilagan. Keyinchalik yangilangan NoClue rekordi 2005-yil avgust oyida chop etilgan va Ginnesning 2006-yilgi rekordlar kitobiga kiritilgan.

Manbalar

Havolalar 
 
 MTV Artist Profile: NoClue
 NoCluening qoʻshigʻi Rhapsodyda

Sietllik reperlar